अपने घर की एक दीवार पर लगी कई ब्लैक एंड व्हाइट और रंगीन तस्वीरें एक बच्चे की तरह चहक-चहक कर दिखा रही थीं डॉक्टर आंटी. बच्चों की शादी की तस्वीरें, उन्हें मिलने वाले अवॉर्ड समारोहों की तस्वीरें, उनके बच्चों के बचपन की तस्वीरें, छुट्टियों की तस्वीरें, हंसी की तस्वीरें, खुशी की तस्वीरें... उन लम्हों की तस्वीरों जिनमें ज़िन्दगी की उमंग थी. अपने बच्चों के बारे में बात करते हुए उनकी हंसी लौट आई थी. वे अपनी जिन्दगी पर एक किताब लिखना चाहती हैं अब, जिन्हें उनके नाती-पोते पढ़ सके.